Tha e doirbh do lusan fàs sa bhoglaich a tha a' còmhdach mòran de leòidean nam beanntan. Seach gu bheil an talamh an-còmhnaidh làn uisge agus gu bheil mòine dhomhainn gan cumail bho ùir, bho chreagan agus bho stòran mathachaidh eile, 's e glè bheag de lusan le dìthean a dh'fhàsas math an seo. Bidh dosain de chanach a' fàs thar ùine agus trì preasan ach a-mhàin sna sgìrean as fliche: tha fraoch, fraoch Frangach agus lus na feannaig pailt. Tha dà lus brèagha, lus nan oighreag agus lus a' chraois air an iomall as fhaide deas aca ann an Alba. Tha iad sònraichte ann an àrainn mar seo agus 's ann ainneamh a gheibhear iad ann an àrainn sam bith eile. 'S e glè bheag de phreasan no de chraobhan a ghabhas ri suidheachadh a tha fliuch fad na h-ùine, ach bidh a' bheithe bheag beò an seo mura bi falaisgean ann agus far a bheil an ìre ìosal.